Два з трох намінантаў "Рок-Карону" могуць атрымаць упершыню ў сваёй гісторыі. Гэта гурты "Без билета" і The Toobes. Першы, праўда, неаднойчы атрымліваў перамогі ў іншых намінацыях цырымоніі. Летась лідэр "Без билета" Віталь Артыст быў прызнаны "Выканаўцам году", а відэа на яго песню "Мечтатели" - найлепшым кліпам. У 2009 годзе гэты гурт прарваўся ў Расію, дзе выдаў свой альбом, які пайшоў у продаж у дыскарні Расіі, Украіны, Казахстана і Прыбалтыкі, зняў кліп і даў канцэрт у Парыжы, намінаваўся адразу ў чатырох намінацыях на буйнейшай расійскай альтэрнатыўнай музычнай прэміі RAMP, а ў кастрычніку прадствіў яшчэ і новы дыск "Африка".